BTW ราคาพุ่งแรง
เมื่อวันที่ 2 สิงหาคม 2561 ที่ผ่านมา ราคาหุ้น BTW หรือ บริษัท บีที เวลธ์ อินดัสตรีส์ จำกัด (มหาชน) จู่ ๆ ก็วิ่งแรงพุ่งชนซิลลิ่ง 29.03% ส่วนดัชนีตลาดหุ้นที่ปรับลงและผิดปกติไปจากช่วงที่ผ่านมาอย่างสิ้นเชิง เนื่องจากก่อนหน้านี้ราคาหุ้นอ่อนตัวลงมาในลักษณะ Side Way Down นั่นเอง
4 ส.ค. 2561

คุณค่าบริษัท 
*เมื่อวันที่ 2 สิงหาคม 2561 ที่ผ่านมา ราคาหุ้น BTW หรือ บริษัท บีที เวลธ์ อินดัสตรีส์ จำกัด (มหาชน) จู่ๆ ก็วิ่งแรงพุ่งชนซิลลิ่ง 29.03% ส่วนดัชนีตลาดหุ้นที่ปรับลงและผิดปกติไปจากช่วงที่ผ่านมาอย่างสิ้นเชิง เนื่องจากก่อนหน้านี้ราคาหุ้นอ่อนตัวลงมาในลักษณะ Side Way Down นั่นเอง
การปรับตัวขึ้นแรงของราคาหุ้น BTW ครั้งนี้อย่างมีนัยยะที่จะบ่งบอกถึงการเปลี่ยนแปลงในอนาคต
เนื่องจาก BTW มีข่าวดี คือ บริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่ม BTW ได้รับงานโครงการขนาดใหญ่ 2 โครงการ เป็นโครงการในประเทศและต่างประเทศ โดยมีมูลค่าโครงการรวมประมาณ 270.28 ล้านบาท (ที่อัตราแลกเปลี่ยน 33.00 บาท/ดอลลาร์สหรัฐ)
ประกอบด้วย โครงการ GSRC Field Erection Tank Project บริษัท เอ็มเอชพีเอส โปรเจ็คท์ (ไทยแลนด์) จำกัด เป็นผู้ว่าจ้าง ระยะเวลาโครงการ ไตรมาส 3/2561-ไตรมาส 3/2562 ลักษณะงานเกี่ยวกับแปรรูปและประกอบถังบรรจุน้ำมันเตาและถังบรรจุน้ำขนาดใหญ่สำหรับโครงการโรงไฟฟ้า IPP ขนาด 2,500 เมกะวัตต์ ในจังหวัดชลบุรี ประเทศไทย
ขณะที่ โครงการ Montgomery Project โดย Nooteer/Eriksen เป็นผู้ว่าจ้าง มีระยะเวลาโครงการ ไตรมาส 3/2561–ไตรมาส 1/2562 ลักษณะงานเกี่ยวกับแปรรูปและประกอบกลุ่มชิ้นงานขนาดใหญ่สำหรับโครงสร้างและระบบท่อความดันของเครื่องกำเนิดไอน้ำ (Heat Recovery Steam Generator) สำหรับโรงไฟฟ้าแห่งหนึ่งในมลรัฐเท็กซัส ประเทศสหรัฐอเมริกา
ผลดังกล่าวจะทำให้ BTW รับรู้รายได้จากส่วนที่บริษัทถือหุ้นอยู่ในบริษัท เบสท์เทค แอนด์ เอ็นจิเนียริ่ง จำกัด
ที่สำคัญเมื่อพิจารณาในส่วนของงบดุลก็มีความน่าสนใจ เนื่องจากฐานะทางการเงินของ BTW แข็งแกร่ง ด้วยบริษัทมีสินทรัพย์หมุนเวียนมากถึง 1,088.58 ล้านบาท เมื่อเทียบกับหนี้สินหมุนเวียนเพียง 345.11 ล้านบาท ได้ค่า CURRENT RATIO อยู่ที่ระดับ 3.15 เท่า แสดงว่า สภาพคล่องทางการเงินของบริษัทยังมีมากเกินที่จะทำให้เกิดทุนจมได้
ส่วนปัญหาหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 373.55 ล้านบาท เมื่อนำมาเทียบกับส่วนของผู้ถือหุ้นที่มีมากถึง 1,356.30 ล้านบาท ได้ค่า D/E อยู่ที่ระดับ 0.28 เท่า แสดงว่า ปัญหาหนี้สินที่มีอยู่ ไม่เป็นอุปสรรคต่อการดำเนินงานของบริษัท
ดังนั้น รอดูผล BTW ในอนาคต!
…
ผู้ถือหุ้นรายใหญ่
รายชื่อกรรมการ